CELEX: 62012CA0152
Language: fi
Date: 2014-02-13 00:00:00
Title: Asia C-152/12: Unionin tuomioistuimen tuomio (kuudes jaosto) 13.2.2014 — Euroopan komissio v. Bulgarian tasavalta (Jäsenyysvelvoitteiden noudattamatta jättäminen — Liikenne — Direktiivi 2001/14/EY — Unionin rautateiden kehittäminen — Rautatieinfrastruktuurin käyttöoikeuden hinnoittelu — 7 artiklan 3 kohta ja 8 artiklan 1 kohta — Mahdollisuus periä lisämaksuja — Suoraan rautatieliikenteen harjoittamisesta aiheutuvat kustannukset)

29.3.2014   
            
            
               FI
            
            
               Euroopan unionin virallinen lehti
            
            
               C 93/4
            
         Unionin tuomioistuimen tuomio (kuudes jaosto) 13.2.2014 — Euroopan komissio v. Bulgarian tasavalta
   (Asia C-152/12) (1)
   
   (Jäsenyysvelvoitteiden noudattamatta jättäminen - Liikenne - Direktiivi 2001/14/EY - Unionin rautateiden kehittäminen - Rautatieinfrastruktuurin käyttöoikeuden hinnoittelu - 7 artiklan 3 kohta ja 8 artiklan 1 kohta - Mahdollisuus periä lisämaksuja - Suoraan rautatieliikenteen harjoittamisesta aiheutuvat kustannukset)
   2014/C 93/06
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: R. Vasileva ja H. Støvlbæk)
   
      Vastaaja: Bulgarian tasavalta (asiamiehet: T. Ivanov, D. Drambozova ja E. Petranova)
   
      Väliintulija, joka tukee vastaajan vaatimuksia: Puolan tasavalta (asiamiehet: B. Majczyna ja M. Szpunar)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta 26.2.2001 annetun Euroopan parlamentin ja neuvoston direktiivin 2001/14/EY (EYVL L 75, s. 29) 7 artiklan 3 kohdan ja 8 artiklan 1 kohdan rikkominen — Rautatieinfrastruktuurin käyttöoikeutta koskeva hinnoittelujärjestelmä — Suoraan rautatieliikenteen harjoittamisesta aiheutuvien kustannusten käsite — Maksut, jotka ylittävät suoraan rautatieliikenteen harjoittamisesta aiheutuvat kustannukset — Direktiivin 2001/14/EY 8 artiklan 1 kohdan soveltamisedellytykset
   
      Tuomiolauselma
   
   
               1)
            
            
               Bulgarian tasavalta ei ole noudattanut rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä 26.2.2001 annetun Euroopan parlamentin ja neuvoston direktiivin 2001/14/EY, sellaisena kuin se on muutettuna 23.10.2007 annetulla Euroopan parlamentin ja neuvoston direktiivillä 2007/58/EY, 7 artiklan 3 kohdan mukaisia velvoitteitaan, koska se sallii, että vähimmäiskäyttömahdollisuuksista ja radan käyttömahdollisuuksista palveluihin pääsyä varten perittävien infrastruktuurimaksujen laskentaan sisällytetään kustannukset, nimittäin henkilöstön palkat ja sosiaaliturvamaksut, joiden ei voida katsoa aiheutuvan suoraan rautatieliikenteen harjoittamisesta.
            
         
               2)
            
            
               Kanne hylätään muilta osin.
            
         
               3)
            
            
               Euroopan komissio, Bulgarian tasavalta ja Puolan tasavalta vastaavat omista oikeudenkäyntikuluistaan.
            
         
      (1)  EUVL C 174, 16.6.2012.